2017. gada Noteikumi Nr.

Rīgā (prot. Nr. .§)

**Grozījumi Ministru kabineta 2005. gada 8. marta noteikumos Nr.170 „Noteikumi par ārstniecības iestāžu reģistru”**

Izdoti saskaņā ar Ārstniecības likuma 9.panta pirmo daļu

Izdarīt Ministru kabineta 2005. gada 8. marta noteikumos Nr.170 „Noteikumi par ārstniecības iestāžu reģistru” (Latvijas Vēstnesis, 2005, 43. nr.) šādus grozījumus:

1. Aizstāt norādē, uz kāda likuma pamata noteikumi izdoti, vārdu un skaitli “9.pantu” ar vārdiem un skaitli “9.panta pirmo daļu”.

2. Aizstāt visā tekstā vārdu “aģentūra” (attiecīgā locījumā) ar vārdu “inspekcija” (attiecīgā locījumā).

3. Aizstāt visā tekstā vārdus “Valsts statistikas likumā” ar vārdiem “Statistikas likumā”.

4. Aizstāt 3.punktā vārdus “Veselības statistikas un medicīnas tehnoloģiju valsts aģentūra (turpmāk – aģentūra)” ar vārdiem “Veselības inspekcija (turpmāk – inspekcija)”.

5. Izteikt 5.3.apakšpunktu šādā redakcijā:

“5.3. saimnieciskās darbības veicēja – ārstniecības personas vārds un uzvārds, sertifikāta derīguma termiņš;”.

6. Izteikt 18.punktu šādā redakcijā:

“18. Reģistrā esošo informāciju inspekcija ne retāk kā divas reizes gadā salīdzina ar komercreģistra un Valsts ieņēmumu dienesta rīcībā esošo informāciju.”.

7. Izteikt 1.pielikuma 2.punktu šādā redakcijā:

“2. Komercreģistra reģistrācijas numurs vai Valsts ieņēmumu dienesta reģistrācijas koda numurs.”.

8. Izteikt 1.pielikuma II.sadaļu šādā redakcijā:

“II.Iesniegumam pievienotie dokumenti

1. Ārstniecības iestāde, kura ir reģistrēta komercreģistrā, iesniedz šādu dokumentu atvasinājumus (uzrādot oriģinālus):

1.1. lēmumi/rīkojumi par ārstniecības iestādes izveidošanu;

1.2. informācija par ārstniecības personu un ārstniecības atbalsta personu nodarbinātību atbilstoši normatīvajiem aktiem par ārstniecības personu un ārstniecības atbalsta personu reģistra izveides, papildināšanas un uzturēšanas kārtību;

1.3. telpu nomas līgums vai īpašuma tiesību apliecinājums;

1.4. iestādes apliecinājumu par atbilstību normatīvajos aktos noteiktajām obligātajām prasībām ārstniecības iestādēm un to struktūrvienībām, saskaņā ar Inspekcijas interneta vietnē pieejamām veidlapām;

1.5. informācija par reģistrētiem darbības veidiem (NACE2 kods);

1.6. individuālā komersanta gadījumā – valsts valodas prasmi apliecinošs dokuments (ja nepieciešams saskaņā ar normatīvajiem aktiem, kas nosaka profesionālo un amatu pienākumu veikšanai nepieciešamo valsts valodas zināšanas apjomu).

2. Saimnieciskās darbības veicēji iesniedz šādu dokumentu atvasinājumus (uzrādot oriģinālus):

2.1. profesionālo biedrību izsniegtais sertifikāts;

2.2. telpu nomas līgums vai īpašuma tiesību apliecinājums;

2.3. informācija par reģistrētiem darbības veidiem (NACE2 kods);

2.4. iestādes apliecinājumu par atbilstību normatīvajos aktos noteiktajām obligātajām prasībām ārstniecības iestādēm un to struktūrvienībām, saskaņā ar Inspekcijas interneta vietnē pieejamām veidlapām;

2.5. informācija par ārstniecības personu un ārstniecības atbalsta personu nodarbinātību atbilstoši normatīvajiem aktiem par ārstniecības personu un ārstniecības atbalsta personu reģistra izveides, papildināšanas un uzturēšanas kārtību;

2.6. valsts valodas prasmi apliecinošs dokuments (ja nepieciešams saskaņā ar normatīvajiem aktiem, kas nosaka profesionālo un amatu pienākumu veikšanai nepieciešamo valsts valodas zināšanas apjomu).

3. Citi dokumenti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iesnieguma aizpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts un tā atšifrējums) Dokumenta rekvizītu “paraksts” neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”.

9. Izteikt 3. pielikuma 2.punktu šādā redakcijā:

“2. Komercreģistra reģistrācijas numurs vai Valsts ieņēmumu dienesta reģistrācijas koda numurs.”.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners